|  |  |
| --- | --- |
|  | |
| **МИНИСТАРСТВО ГРАЂЕВИНАРСТВА,** | |
| **САОБРАЋАЈА И ИНФРАСТРУКТУРЕ** | |
| Број: 404-02-23/5/2019-02 | |
| Датум: 27.05.2019. године | |
| Немањина 22-26, Београд | |

**ПРЕДМЕТ:** Појашњење конкурсне документације за јавну набавку - Услуга Надзорног органа у току извођења радова – Инжењер на пројекту „Реконструкција и изградња другог колосека на деоници пруге Стара Пазова – Нови Сад“, ЈН број: 11/2019

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питање:

**Питање број 1:**

    Условима за учешће у поступку јавне набавке је захтевано:

   V  УПУТСТВО ПОНУЂАЧИМА КАКО ДА САЧИНЕ ПОНУДУ

   11. ПОДАЦИ О ВРСТИ, САДРЖИНИ, НАЧИНУ ПОДНОШЕЊА, ВИСИНИ И РОКОВИМА ОБЕЗБЕЂЕЊА ИСПУЊЕЊА ОБАВЕЗА ПОНУЂАЧА

11.1 Понуђач је дужан да у понуди достави средство финансијског обезбеђења за озбиљност понуде и то:

          a)  банкарску гаранцију за озбиљност понуде, безусловну и плативу на први позив, са роком трајања не краћим од рока важења понуде у висини од 5% од понуђене цене без ПДВ-а.

11.2 Писма о намерама банке за издавање банкарских гаранција - оригинална, које морају бити неопозиве, без права на приговор, безусловне и плативе на први позив и то:

а) Писмо о намерама банке за издавање банкарске гаранције за повраћај аванса у висини траженог аванса са ПДВ-ом и са роком важности до краја уговореног рока за извршење уговорних обавеза од стране изабраног понуђача.

б) Писмо о намерама банке за издавање банкарске гаранције за добро извршење посла у износу од 10% од вредности уговора без ПДВ-а и са роком важења најмање 60 дана дужим од истека рока за коначно извршење посла.

 Наше питање је:

1) Да ли Понуђач може доставити гаранцију и писма о намерама стране банке у EUR на енглеском језику уз одговарајући превод судског тумача?

**Одговор на питање број 1:**

Потребно је да понуђач има нерезидентни рачун у земљи у којој даје понуду за јавну набавку, имајући у виду да Наручилац вршу плаћања преко Управе за трезор, а не преко пословних банака, те нема могућност да средства финансијског обезбеђења наплати у ино банци. Потребно је да износ на средствима финансијског обезбеђења буде изражен у динарима.